Ifølge Ekstra Bladet skifter Nicklas Helenius til AaBs Superliga-kollegaer Silkeborg med øjeblikkelig virkning. Tidligere på aftenen landede den peruvianske offensivspiller Edinson Flores i Aalborg, hvilket meget vel kan være en medvirkende årsag til, at Helenius snart kan være fortid i klubben. Helenius vendte forud for forrige sæson tilbage til AaB efter et mindre vellykket ophold i engelske Aston Villa, men i anden omgang er det aldrig lykkedes Helenius at finde tilbage til det niveau, der i sin tid gjorde ham til en af AaBs største profiler. Ekstra Bladet skriver, at der i første omgang vil være tale om et et-årig lejeaftale, hvilket vil betyde, at Helenius efter lejeaftalens ophør kan erhverves kvit og frit, da hans kontrakt med AaB til den tid vil være udløbet.

Referat:
Angriberen er angiveligt på vej mod et skifte til et andet Superliga-mandskab.